**3. การวิเคราะห์เพื่อพัฒนาท้องถิ่น**

**3.1 การวิเคราะห์กรอบการจัดทำยุทธศาสตร์ขององค์กรปกครองส่วนท้องถิ่น**

| **จุดแข็ง (S : Strengths)** | **จุดอ่อน (W : Weaknesses)** |
| --- | --- |
| **- ด้านการบริหารการจัดการภาครัฐ**(1) บุคลากรมีประสบการณ์การในการปฏิบัติหน้าที่ และมีความสามารถในการประสานงานในหน้าที่ รวมทั้ง ได้รับการฝึกอบรมอย่างต่อเนื่อง(2) มีการกำหนดแผนอัตรากำลังตามโครงสร้าง และจัดโครงสร้างภายในที่เหมาะสมสอดคล้องกับภารกิจ รวมทั้ง การแบ่งงาน/มอบหมายหน้าที่รับผิดชอบ(3) มีแผนพัฒนาท้องถิ่นที่ครอบคลุมความต้องการของประชาชน และมีระบบติดตามแผนพัฒนาท้องถิ่นที่ชัดเจนและตรวจสอบได้ ตลอดจนมีการส่งเสริมการมีส่วนร่วมของประชาชนในการบริหารจัดการโดยยึดหลักธรรมมาภิบาล รวมทั้ง การเผยแพร่ ประชาสัมพันธ์ข้อมูลข่าวสารต่างๆ(4) สถานที่ปฏิบัติงานได้รับการดูแลความสะอาดอย่างสม่ำเสมอ และมีความเป็นระเบียบเรียบร้อย(5) การให้ความรู้ความเข้าใจ , เร่งรัด และสำรวจภาษีอย่างเคร่งครัดเพิ่มมากขึ้น(6) การบริหารงบประมาณเป็นไปอย่างคุ้มค่าและมีประสิทธิภาพ(7) บุคลากรสามารถปฏิบัติหน้าที่ทดแทนในงานป้องกันและบรรเทาสาธารณภัยเบื้องต้นได้ รวมทั้ง งานรักษาความเป็นระเบียบเรียบร้อย (งานเทศกิจ)(8) ผู้บริหารท้องถิ่นและสมาชิกสภาท้องถิ่นซึ่งมาจากการเลือกตั้ง (รวมทั้ง ผู้ช่วยผู้บริหารท้องถิ่นที่มาจากการแต่งตั้ง) มีการประสานความร่วมมือกับหน่วยงานต่างๆ ทั้งในพื้นที่และนอกพื้นที่อย่างสม่ำเสมอและต่อเนื่อง และมีความรู้ความเข้าใจเกี่ยวกับความต้องการของประชาชนในท้องถิ่นอย่างแท้จริง | **- ด้านการบริหารการจัดการภาครัฐ**(1) มีบุคลากรไม่เพียงพอต่อปริมาณงานที่มีจำนวนมาก ประกอบกับบุคลากรบางส่วนเป็นประชาชนนอกพื้นที่ จึงมีการโยกย้ายเพื่อกลับภูมิลำเนาบ่อยครั้ง ทำให้การปฏิบัติงานขาดความล่าช้า ขาดความต่อเนื่อง และขาดประสิทธิภาพ(2) บุคลากรไม่มีความรู้ความชำนาญในการจัดเก็บข้อมูล รวมทั้ง ขาดทักษะความคิดริเริ่มในการเรียนรู้นวัตกรรมใหม่ๆ และภาษาต่างประเทศ(3) แผนพัฒนาขาดประสิทธิภาพ เนื่องจากมีความโครงการ/กิจกรรรม/ความต้องการของประชาชนเป็นจำนวนมาก ซึ่งเกินศักยภาพขององค์กรปกครองส่วนท้องถิ่น รวมทั้ง บุคลากร วัสดุ - อุปกรณ์ หรือระบบสื่อประชาสัมพันธ์สำหรับการส่งเสริมการมีส่วนร่วมของประชาชนยังขาดประสิทธิภาพ(4) สถานที่ปฏิบัติงานคับแคบไม่เพียงพอและไม่เหมาะสมต่อการปฏิบัติงาน ขาดสิ่งอำนวยความสะดวกให้แก่เจ้าหน้าที่และประชาชนผู้มารับบริการ(5) การจัดเก็บภาษียังไม่ครอบคลุมและทั่วถึง(6) งบประมาณไม่เพียงพอต่อการพัฒนาในการขยายตัวเป็นเมืองท่องเที่ยว(7) ประชาชนอาจได้รับความเสียหายทั้งชีวิตและทรัพย์สิน เมื่อเกิดเหตุสาธารณภัย เนื่องจากขาดแคลนเจ้าหน้าที่หรืออาสาสมัครที่มีความรู้ความสามารถที่เพียงพอ ตลอดจนอัตรากำลังที่มีไม่เพียงพอในการเฝ้าระวัง หรือการให้ความช่วยเหลือประชาชนและนักท่องเที่ยวได้อย่างทันท่วงทีรวมทั้ง ความไม่เป็นระเบียบเรียบร้อยของบ้านเมือง เช่น ขยะมูลฝอยตกค้าง , การขาดวินัยจราจร , สุนัข/แมวจรจัด , การต่อเติมอาคารผิดกฎหมาย , การจำหน่ายสินค้าในที่หรือทางสาธารณะ เป็นต้น(8) อุปกรณ์ - เครื่องมือ และยานพาหนะ สำหรับการติดต่อประสานงานกับหน่วยงานต่างๆ ขาดความทันสมัยและไม่เพียงพอกับความต้องการ |
| **- ด้านการศึกษา ศาสนา และศิลปวัฒนธรรม**(1) มีศูนย์พัฒนาเด็กเล็กภายใต้การกำกับดูแลขององค์กรปกครองส่วนท้องถิ่น จำนวน 1 แห่ง ซึ่งมีการจัดเตรียมความพร้อมของอุปกรณ์ สถานที่ บุคลากร และหลักสูตรต่างๆ เพื่อรองรับและให้บริการด้านการศึกษาในระดับปฐมวัย พร้อมทั้งการปลูกฝังคุณธรรมจริยธรรม เพื่อให้การบริการด้านการศึกษาแก่เด็กก่อนวัยเรียนเป็นไปอย่างมีประสิทธิภาพ(๒) บุคลากรมีความรู้ความเข้าใจเกี่ยวกับการดำเนินการจัดงานด้านการศาสนาของท้องถิ่น(3) มีการส่งเสริมการออกกำลังกายแก่ประชาชน ด้านการให้ความรู้ อาคารสถานที่หรืออุปกรณ์สำหรับการออกกำลังกาย เพื่อให้ประชาชนตระหนักถึงความสำคัญของการออกกาลังกายมากขึ้น โดยการสนับสนุนชมรมเพื่อสุขภาพต่างๆ เพื่อสร้างเสริมสุขภาพและลดการแพร่ระบาดของยาเสพติด(4) มีการดำเนินการจัดโครงการ/กิจกรรมเผยแพร่ประชาสัมพันธ์ด้านการท่องเที่ยวอย่างต่อเนื่อง เพื่อให้มีนักท่องเที่ยวเดินทางมาท่องเที่ยวตลอดทั้งปี | **- ด้านการศึกษา ศาสนา และศิลปวัฒนธรรมจ**(1) ศูนย์พัฒนาเด็กเล็กมีความคับแคบ มีจำนวนศูนย์/สาขาไม่เพียงพอต่อการจัดการเรียนการสอนให้แก่เด็กเล็ก เนื่องจากมีพื้นที่ที่อยู่ห่างไกล รวมทั้ง ขาดแคลนวัสดุ อุปกรณ์ และเครื่องมือ-เครื่องใช้ ที่เหมาะสมต่อเด็กก่อนวัยเรียน(๒) การดำเนินการจัดสรรงบประมาณ/โครงการด้านการศาสนายังไม่ครอบคลุมทุกศาสนา(3) ประชาชนและเยาวชนขาดการส่งเสริมและสนับสนุนกิจกรรมทางการกีฬาและนันทนาการ โดยการจัดตั้งศูนย์ออกกำลังกายหรือศูนย์กีฬา รวมทั้ง การแพร่ระบาดของยาเสพติดในกลุ่มนักท่องเที่ยว ที่เกิดจากความรู้เท่าไม่ถึงการณ์ ซึ่งอาจทำให้ประชาชนหรือเยาวชนถูกชักจูงหรือมั่วสุมกับยาเสพติด และส่งผลให้มีการแพร่ระบาดของยาเสพติดในเขตพื้นที่รับผิดชอบเพิ่มขึ้น(4) ขาดการบริหารจัดการและงบประมาณด้านการท่องเที่ยวให้มีความเชื่อมโยงทั้งในระดับท้องถิ่น ระดับจังหวัด ระดับภูมิภาค และระดับประเทศ รวมทั้ง ขาดสิ่งอำนวยความสะดวกขั้นพื้นฐานที่จำเป็น เพื่อให้บริการนักท่องเที่ยว เช่น อาคาร/สถานที่จอดรถ ห้องสุขาสาธารณะ รถสุขาเคลื่อนที่ เป็นต้น(5) ขาดระบบรักษาความปลอดภัยที่มีประสิทธิภาพ เช่น ระบบกล้องโทรทัศน์วงจรปิด เพื่อสร้างความเชื่อมั่นให้แก่ประชาชนและนักท่องเที่ยว  |
| **- ด้านสาธารณสุขและสิ่งแวดล้อม**(๑) มีการสนับสนุนการบริการสาธารณสุขให้ประชาชนและอาสาสมัครสาธารณสุขประจำหมู่บ้านได้มีส่วนร่วมในการดำเนินกิจกรรมต่างๆ อย่างต่อเนื่อง(2) มีการจ้างเหมาบริการรักษาความสะอาดทางเท้า ไหล่ทาง และพื้นที่อื่นๆ ภายในเขตเทศบาลตำบลบ้านใต้ เพื่อพัฒนาประสิทธิภาพของการบริหารจัดการขยะมูลฝอยและสิ่งปฎิกูล | **- ด้านสาธารณสุขและสิ่งแวดล้อม**(๑) ประชาชนหรืออาสาสมัครสาธารณสุขประจำหมู่บ้านขาดความรู้ความเข้าใจเกี่ยวกับการดำเนินกิจกรรมต่างๆ ให้เป็นไปตามระเบียบ ข้อบังคับ หรือกฎหมายที่เกี่ยวข้องของทางราชการ(2) การให้บริการด้านสาธารณสุขยังไม่เพียงพอต่อความต้องการ และครอบคลุมทั่วทั้งพื้นที่เขตรับผิดชอบ เนื่องจากขาดแคลนบุคลากร(3) การเก็บขนและกำจัดขยะมูลฝอย ขาดประสิทธิภาพทางด้านการบริหารจัดการ ทั้งจากต้นทางและปลายทาง รวมทั้ง การขาดศักยภาพการกำจัดขยะมูลฝอย แบบครบวงจร ทั้งทางด้านการบริหารจัดการ , พื้นที่ดำเนินการ , บุคลากร , วัสดุ-อุปกรณ์ และงบประมาณ ส่งผลกระทบต่อสภาพแวดล้อม และสุขภาวะของประชาชน  |
| **- ด้านคุณภาพชีวิตและสังคม**(1) กลุ่มผู้นำชุมชน และกลุ่มต่างๆ ในหมู่บ้าน เช่น กลุ่มเกษตรกร กลุ่มอาชีพ กลุ่มสาธารณสุข ได้รับการสนับสนุนให้มีความเข้มแข็งและมีส่วนร่วมในการพัฒนาท้องถิ่นอย่างต่อเนื่อง(๒) มีการดูแลและการสงเคราะห์แก่เด็ก ผู้สูงอายุ ผู้ป่วยเอดส์ ผู้พิการ และผู้ยากไร้ ตามนโยบายและแนวทางปฏิบัติที่รัฐบาลกำหนดอย่างทั่วถึงและต่อเนื่อง | **- ด้านคุณภาพชีวิตและสังคม**(1) การติดตามดูแลสวัสดิการและสังคมสงเคราะห์ให้แก่ผู้ยากไร้ขาดความต่อเนื่อง เนื่องจากขาดแคลนอัตรากำลัง |
| **- ด้านโครงสร้างพื้นฐาน**(1) องค์กรปกครองส่วนท้องถิ่นมีวิสัยทัศน์และนโยบายด้านโครงสร้างพื้นฐานที่ชัดเจน เพื่อรองรับการเจริญเติบโตและการท่องเที่ยวของเมืองและจังหวัด(๒) มีโครงข่ายการคมนาคมที่ครอบคลุมเชื่อมต่อระหว่างถนนสายหลักและถนนสายรองได้อย่างสะดวกและคล่องตัว(3) บุคลากรมีความรู้ความสามารถ และประสบการณ์ในการปฏิบัติงาน  | **- ด้านโครงสร้างพื้นฐาน**(1) ประชาชนที่อาศัยอยู่ในเขตพื้นที่รับผิดชอบได้รับความเดือดร้อนจากปัญหาน้ำท่วมขัง เนื่องจากท่อระบายน้ำภายในเขตพื้นที่รับผิดชอบมีขยะอุดตัน และท่อระบายน้ำมีขนาดเล็ก ทำให้การระบายน้ำขาดประสิทธิภาพ(2) พื้นที่สาธารณะทั้งที่อยู่ภายใต้การดูแลขององค์กรปกครองส่วนท้องถิ่นและหน่วยงานอื่นมีจำนวนจำกัด ทำให้การพัฒนาด้านโครงสร้างพื้นฐานไม่เพียงพอหรือไม่ได้มาตรฐาน(๓) การดำเนินการโครงการก่อสร้างเส้นทางคมนาคมและไฟฟ้าสาธารณะ ยังไม่ครอบคลุมในเขตพื้นที่ โดยเฉพาะเส้นทางเชื่อมโยงเฉพาะแห่งหรือแหล่งท่องเที่ยวที่สำคัญ เนื่องจากขาดแคลนงบประมาณ(4) เครื่องจักรกล วัสดุ – อุปกรณ๋ และเครื่องมือเครื่องใช้มีไม่เพียงพอ และมีสภาพเก่าต้องบำรุงรักษาอย่างต่อเนื่อง |
| **- ด้านเศรษฐกิจ**(1.) การสร้างความเข้มแข็งตามระบบเศรษฐกิจแบบพอเพียง โดยการสนับสนุนการดำเนินการของกลุ่มอาชีพ หรือกลุ่มเกษตรกรต่างๆ ในพื้นที่ | **- ด้านเศรษฐกิจ**(1) ประชาชนและเกษตรกรขาดการส่งเสริมและพัฒนาด้านการแปรรูปสินค้าทางการเกษตร การพัฒนาผลิตภัณฑ์ หรือด้านอุตสาหกรรมการเกษตร เพื่อเพิ่มมูลค่าของสินค้าทางการเกษตร(2) มีกลุ่มอาชีพ/องค์กรไม่ครบทุกหมู่บ้าน สมาชิกมีจำนวนน้อย ทำให้กลุ่มขาดความเข้มแข็ง(3) ขาดแคลนงบประมาณด้านการส่งเสริมพืชเศรษฐกิจเฉพาะถิ่น |

| **โอกาส (O : Opportunity)** | **อุปสรรค (T : Threats)** |
| --- | --- |
| **- ด้านการบริหารการจัดการภาครัฐ**(๑) ความก้าวหน้าของระบบสารสนเทศและการสื่อสาร เทคโนโลยี และนวัตกรรมด้านต่างๆ ทำให้การปฏิบัติงานของบุคลากรมีความคล่องตัวและมีประสิทธิภาพมากขึ้น(2) รัฐบาลมีนโยบายการกระจายอำนาจตามแผนการกระจายอำนาจให้แก่องค์กรปกครองส่วนท้องถิ่น ซึ่งกำหนดบทบาท ภารกิจ หน้าที่ รวมทั้ง งบประมาณ เพื่อรองรับภารกิจที่จะถ่ายโอนไว้อย่างชัดเจน รวมทั้ง การกำกับดูแลโดยราชการส่วนภูมิภาค และส่วนกลาง ทำให้การบริหารองค์กรปกครองส่วนท้องถิ่นเป็นไปอย่างมีประสิทธิภาพ ไม่ส่งผลกระทบต่อการบริหารงาน(3) ประชาชนให้ความสำคัญและตระหนักในการมีส่วนร่วมด้านการเมือง-การบริหาร รวมทั้ง สิทธิและหน้าที่ในการเลือกตั้งทุกระดับ(4) หน่วยงานภาครัฐและภาคเอกชนทั้งภายในและภายนอกพื้นที่มีความพร้อมในการช่วยเหลือประชาชนที่ประสบสาธารณภัย | **- ด้านการบริหารการจัดการภาครัฐ**(๑) การกระจายอำนาจตามแผนการกระจายอำนาจให้แก่องค์กรปกครองส่วนท้องถิ่น ยังไม่เป็นไปตามที่กำหนดไว้ในกฎหมาย เนื่องจากการขาดเสถียรภาพทางการเมือง และความมั่นคงทางเศรษฐกิจ(2) กฎหมายระเบียบ ข้อบังคับ มีการเปลี่ยนแปลงตลอดเวลา รวมทั้ง การจัดสรรงบประมาณที่ได้รับการสนับสนุนล่าช้า ทำให้การปฏิบัติงานขาดความคล่องตัว หรือไม่สามารถดำเนินการได้ทันภายในระยะเวลาที่กำหนด(3) ประชาชนขาดการมีส่วนร่วมในการพัฒนาท้องถิ่นในการชำระภาษี และการจัดเก็บภาษายังไม่ครอบคลุมและทั่วถึง เนื่องจากมีพื้นที่รับผิดชอบจำนวนมาก(4) ประชาชนขาดแคลนน้ำอุปโภค-บริโภค ในฤดูแล้งเนื่องจากไม่มีแหล่งกักเก็บน้ำในเขตพื้นที่ เพื่อการชลประทานและผลิตน้ำประปาให้เพียงพอกับความต้องการของประชาชน(5) ประชาชนอาจได้รับความเสียหายทั้งชีวิตและทรัพย์สิน หากเกิดเหตุภัยจากการก่อการร้าย เนื่องจากขาดระบบรักษาความสงบเรียบร้อยที่มีประสิทธิภาพ รวมทั้ง ประชาชนและนักท่องเที่ยวขาดความรู้และความตระหนักด้านการรักษาความปลอดภัยในชีวิตและทรัพย์สินอย่างเพียงพอ(6) ประชาชนบางส่วนยังไม่ให้ความสำคัญของการมีส่วนร่วมในด้านการเมือง-การบริหาร ทำให้ขาดความรู้ความเข้าใจเกี่ยวกับอำนาจหน้าที่ ปัญหา-อุปสรรค หรือแนวทางการพัฒนาขององค์กรปกครองส่วนท้องถิ่น(7) การถือครองกรรมสิทธิ์ที่ดินของประชาชนบางพื้นที่ยังขาดความชัดเจน อาจทำให้เกิดความขัดแย้งระหว่างประชาชนหรือนักลงทุน |
| **- ด้านการศึกษา ศาสนา และศิลปวัฒนธรรม**(๑) รัฐบาลมีนโยบายการขยายโอกาสทางการศึกษา โดยเน้นการพัฒนาคุณธรรม จริยธรรม ทำให้ประชาชนและเยาวชนมีโอกาสทางการศึกษา และได้รับการพัฒนาคุณธรรมจริยธรรมมากยิ่งขึ้น(๒) ระบบเทคโนโลยีสารสนเทศและการสื่อสาร มีความสะดวก และทันสมัย ทำให้การศึกษา หรือการรับรู้ข้อมูลข่าวสารเป็นไปอย่างสะดวกและรวดเร็ว เพิ่มโอกาสและการพัฒนาคุณภาพการศึกษาให้กับประชาชนและเยาวชน(3) ประชาชนมีความเป็นอันหนึ่งอันเดียวกัน ไม่มีการแบ่งแยกทางศาสนา หรือเชื้อชาติ และประชาชนเริ่มมีความตระหนักหรือหวงแหนด้านการอนุรักษ์ศิลปวัฒนธรรม และประเพณีท้องถิ่นมากขึ้น(4) มีหน่วยงาน สถาบันทางศาสนา หรือศาสนาสถานที่สำคัญ และสามารถให้ประชาชนประกอบศาสนกิจได้อย่างต่อเนื่องตามความเหมาะสม(5) ชุมชนมีแหล่งท่องเที่ยว วัฒนธรรม ประเพณี วิถีชีวิต และภูมิปัญญาท้องถิ่นที่เป็นเอกลักษณ์ของตนเองที่มีความโดดเด่น หลากหลาย และมีชื่อเสียงทางประวัติศาสตร์และวัฒนธรรม สามารถพัฒนาเป็นแหล่งท่องเที่ยวทางประวัติศาสตร์ และมีแหล่งท่องเที่ยวเชิงนันทนาการที่เป็นเอกลักษณ์ เป็นที่รู้จักของคนทั่วโลก (FULL MOON PARTY)(6) มีสภาพภูมิศาสตร์ และสภาพทรัพยากรธรรมชาติและสิ่งแวดล้อมที่มีความอุดมสมบูรณ์ หลากหลาย และมีความสวยงาม ทำให้เอื้อต่อการส่งเสริมการท่องเที่ยวเชิงอนุรักษ์ และสนับสนุนการพัฒนาด้านการท่องเที่ยวให้มีศักยภาพสูงขึ้น(7) มีหน่วยงานต่างๆ ทั้งของภาครัฐ และภาคเอกชนในพื้นที่แหล่งท่องเที่ยวที่ให้บริการ และให้ความช่วยเหลือนักท่องเที่ยว รวมทั้ง มีนโยบายส่งเสริมและสนับสนุนการท่องเที่ยวของท้องถิ่น ซึ่งมีความสอดคล้องกับยุทธศาสตร์ขององค์กรปกครองส่วนท้องถิ่น อำเภอ จังหวัด กลุ่มจังหวัด ภูมิภาค และระดับประเทศ(8) มีสถาบันการศึกษาหรือหลักสูตรการศึกษาในระดับอุดมศึกษาที่มีความพร้อมและมีศักยภาพในการพัฒนาและส่งเสริมธุรกิจการท่องเที่ยว รวมถึงสนับสนุนความพร้อมในการพัฒนา และฝึกอบรมบุคลากรทางการท่องเที่ยว | **- ด้านการศึกษา ศาสนา และศิลปวัฒนธรรม**(1) สถานศึกษาในเขตพื้นที่ที่รับผิดชอบขาดแคลนบุคลากร อาคารสถานที่ วัสดุ - อุปกรณ์การเรียนการสอน และยังไม่ครบทุกระดับการศึกษา ทำให้ขาดประสิทธิภาพและศักยภาพด้านการศึกษา รวมทั้ง ประชาชนและเยาวชนขาดความตระหนักถึงความสำคัญของการอ่านและการเรียนรู้ เนื่องจากยังไม่มีห้องสมุดประชาชน(2) ประชาชนและเยาวชนไม่ได้รับความสะดวกในการใช้ศูนย์ข้อมูลข่าวสาร ทำให้ขาดโอกาสในการเข้าถึงข้อมูลข่าวสาร ตลอดจน ขาดช่องทางรับรู้ข้อมูลข่าวสารและเทคโนโลยีสารสนเทศ เพื่อเผยแพร่ความรู้ และสารสนเทศต่างๆ รวมทั้ง การรับรู้ข้อมูลข่าวสารขาดการกลั่นกรองหรือตรวจสอบความเหมาะสมหรือความถูกต้อง(3) ประชาชนและเยาวชนขาดแคลนสวนสาธารณะ สถานที่ออกกำลังกาย หรือสถานที่จัดกิจกรรมด้านสันทนาการที่มีมาตรฐาน และเพียงพอต่อความต้องการ เพื่อให้ประชาชนและเยาวชนได้ใช้เวลาว่างให้เกิดประโยชน์ไม่มั่วสุมกับอบายมุขหรือยาเสพติด(4) ประชาชนมีความเชื่อ และหลงไหลในด้านวัตถุนิยมมากขึ้น ทำให้ขาดศีลธรรมและวัฒนธรรมอันดี ตลอดจนขาดความตระหนักถึงคุณค่าของศิลปวัฒนธรรมประเพณี และภูมิปัญญาท้องถิ่น(5) ศาสนาสถานยังมีไม่ครอบคลุมทุกศาสนา ประชาชนบางกลุ่มไม่สามารถประกอบศาสนกิจได้ตามความจำเป็น รวมทั้ง ขาดผู้สืบทอดหรือผู้ถ่ายทอดเกี่ยวกับด้านศาสนา ศิลปวัฒนธรรมและประเพณีท้องถิ่น(6) วัฒนธรรมประเพณีท้องถิ่นไม่ได้รับการสืบสาน อนุรักษ์ ปกป้อง บำรุงรักษา และขาดการเผยแพร่ประชาสัมพันธ์วัฒนธรรมประเพณีท้องถิ่น ซึ่งส่งเสริมความสมัครสมานสามัคคีของประชาชน เนื่องจากขาดการมีส่วนร่วมจากประชาชน(7) จำนวนผู้ประกอบการธุรกิจนำเที่ยวหรือมัคคุเทศน์ในท้องถิ่นมีจำนวนค่อนข้างน้อย ทำให้ขาดศักยภาพการส่งเสริมการท่องเที่ยว รวมทั้ง ขาดการประสานงานหรือบูรณาการร่วมกันระหว่างหน่วยงานในพื้นที่เขตรับผิดชอบ(8) ประชาชน ผู้ประกอบการ หรือบุคลากรภาคบริการด้านการท่องเที่ยวยังขาดทักษะ หรือความพร้อมด้านวิชาชีพและภาษาต่างประเทศ รวมทั้ง ขาดจิตสำนึกด้านการบริการให้แก่นักท่องเที่ยว โดยการเอารัดเอาเปรียบนักท่องเที่ยวของผู้ประกอบการบางราย ซึ่งมุ่งเน้นรายได้เป็นหลักมากกว่ามุ่งเน้นการบริการที่ประทับใจ ส่งผลกระทบต่อภาพลักษณ์การท่องเที่ยว(9) แหล่งท่องเที่ยวทางธรรมชาติ และแหล่งท่องเที่ยวเชิงประวัติศาสตร์ เช่น โบราณสถาน เกิดความเสื่อมโทรม ขาดการบำรุงดูแลรักษาอย่างเพียงพอและถูกต้องเหมาะสม |
| **- ด้านสาธารณสุขและสิ่งแวดล้อม**(๑) ประชาชนบางกลุ่มมีความตระหนักถึงความสำคัญของการออกกำลังกาย และการรักษาสุขภาพอนามัย ตลอจน มีการจัดตั้งกลุ่มหรือชมรมด้านสุขภาพอย่างจริงจังและหลากหลาย เช่น ชมรมผู้สูงอายุ ชมรมแอโรบิค(๒) รัฐบาล หน่วยงานภาครัฐ และภาคประชาชน ให้ความสำคัญในการรณรงค์ ป้องกันและปราบปรามยาเสพติดอย่างเข้มงวดและต่อเนื่อง(๓) มีศูนย์บริการสาธารณสุขของรัฐและของเอกชนให้บริการดูแลรักษาพยาบาลแก่ประชาชนและนักท่องเที่ยวเบื้องต้นที่ครอบคลุมและทันสมัย(4) มีกลุ่มหรือองค์กรภาคเอกชนช่วยเหลือในการดำเนินกิจกรรมด้านอนุรักษ์ทรัพยากรธรรมชาติและสิ่งแวดล้อมอย่างต่อเนื่อง | **- ด้านสาธารณสุขและสิ่งแวดล้อม**(๑) ประชาชนขาดความรู้ความเข้าใจและความเอาใจใส่เกี่ยวกับการป้องกันและควบคุมโรคติดต่อ และขาดการสนับสนุนการรวมกลุ่มด้านการสร้างเสริมสุขภาพ เนื่องจากการเผยแพร่ประชาสัมพันธ์วิธีการป้องกันและคำแนะนำในการป้องกันโรคยังไม่ทั่วถึงและต่อเนื่อง อีกทั้งยังขาดแคลนบุคลากรหรือเจ้าหน้าที่ที่มีความรู้ความเข้าใจหรือมีความเชี่ยวชาญในการเฝ้าระวังหรือควบคุมโรคติดต่อ อาจทำให้มีการแพร่ระบาดของโรคเกิดขึ้นได้(๒) ประชาชนและเยาวชนขาดความตระหนักถึงพิษภัยหรือโทษของยาเสพติด ทำให้เกิดปัญหาการแพร่ระบาดของยาเสพติด(3) สภาพแหล่งน้ำสาธารณะหรือแหล่งน้ำตามธรรมชาติโดยเฉพาะน้ำทะเล เกิดมลภาวะน้ำเสีย โดยคุณภาพของน้ำทะเลมีการปนเปื้อนของมลพิษเพิ่มขึ้น ส่งผลกระทบต่อสุขภาพอนามัยของประชาชน และสิ่งแวดล้อม เนื่องจากประชาชนและผู้ประกอบการไม่มีการดำเนินการบำบัดน้ำเสียก่อนปล่อยลงสู่แหล่งน้ำสาธารณะหรือแหล่งน้ำตามธรรมชาติ(4) สภาพแวดล้อมที่เป็นแหล่งท่องเที่ยวทางธรรมชาติทั้งบนบก และในทะเล ได้แก่ พื้นที่ป่าต้นลำธาร ป่าชายเลน ร่องน้ำสาธารณะ ชายฝั่งทะเล เกิดความเสื่อมโทรม เนื่องจากถูกบุกรุกทำลาย เพื่อพัฒนาเป็นแหล่งท่องเที่ยวและที่อยู่อาศัย โดยไม่คำนึงถึงทรัพยากรธรรมชาติและสิ่งแวดล้อม รวมทั้ง ขาดการบริหารจัดการที่ดี และหน่วยงานของรัฐขาดแคลนบุคลากร(5) การปฏิรูประบบราชการ ทำให้เกิดความซ้ำซ้อนของภารกิจด้านการอนุรักษ์ทรัพยากรธรรมชาติและสิ่งแวดล้อม ทำให้การปฏิบัติงานขาดประสิทธิภาพ และสิ้นเปลืองงบประมาณ(6) ประชาชนและนักท่องเที่ยวขาดความตระหนักและการมีส่วนร่วมด้านการอนุรักษ์ทรัพยากรธรรมชาติและสิ่งแวดล้อม |
| **- ด้านคุณภาพชีวิตและสังคม**(1) รัฐบาลหรือหน่วยงานภาครัฐจัดสรรงบประมาณ เพื่อส่งเสริมหรือพัฒนาคุณภาพชีวิตของประชาชนผู้ยากไร้อย่างต่อเนื่อง รวมทั้ง หน่วยงานภาคเอกชน ที่มีหน้าที่เกี่ยวข้อง พร้อมการเข้ามาประสานงานและร่วมมือในการพัฒนาคุณภาพชีวิตและสังคมของประชาชน | **- ด้านคุณภาพชีวิตและสังคม**(1) ประชากรแฝง แรงงานต่างด้าว และนักท่องเที่ยวเข้ามาอยู่อาศัย ประกอบอาชีพ และเดินทางมาท่องเที่ยวเป็นจำนวนมาก ทำให้การส่งเสริมหรือใช้จัดสรรทรัพยากรต่างๆ เพื่อพัฒนาคุณภาพชีวิตยังไม่ทั่วถึงและครอบคลุม รวมทั้ง อาจก่อให้เกิดปัญหาด้านสาธารณสุข และปัญหาอาชญากรรม(๒) ขาดแคลนบุคลากรด้านสวัสดิการและสังคมสงเคราะห์ และการจัดสรรงบประมาณจากรัฐบาลหรือหน่วยงานภาครัฐไม่เพียงพอต่อการส่งเสริมหรือพัฒนาคุณภาพชีวิตของประชาชนผู้ยากไร้(3) สภาพพื้นที่ที่มีความเหมาะสมสำหรับก่อสร้างเป็นแหล่งที่อยู่อาศัยมีจำนวนน้อย และราคาสูง เนื่องจากสภาพภูมิศาสตร์เป็นเกาะกลางทะเล ประกอบกับการคมนาคมขนส่งทางน้ำมีความยากลำบากและใช้เวลานาน |
| **- ด้านโครงสร้างพื้นฐาน**(๑) ประชาชน หน่วยงานภาคเอกชน และหน่วยงานภาครัฐทุกระดับให้ความสำคัญ และมีนโยบายส่งเสริมและสนับสนุนด้านโครงสร้างพื้นฐาน(๒) มีหน่วยงานที่ดำเนินกิจการด้านการบริการสาธารณะและโครงสร้างพื้นฐานที่ครอบคลุมอยู่ในเขตพื้ยนที่และพื้นที่ใกล้เคียง เช่น ไฟฟ้า ประปา โทรศัพท์ เป็นต้น ซึ่งส่งผลให้ประชาชนสามารถเข้าถึงบริการได้สะดวกมากขึ้น(๓) สภาพภูมิประเทศมีความสวยงาม มีชายฝั่งทะเล และลำคลอง สามารถดำเนินการปรับปรุง และพัฒนาภูมิทัศน์ เพื่อเสริมสร้างบรรยากาศที่มีความสวยงามและส่งเสริมการท่องเที่ยว(4) มีท่าเทียบเรือสำหรับอำนวยความสะดวกด้านการคมนาคมทางน้ำให้แก่ประชาชนและนักท่องเที่ยว | **- ด้านโครงสร้างพื้นฐาน**(๑) สภาพพื้นที่ที่รับผิดชอบเป็นเกาะกลางทะเล ทำให้ประชาชนไม่สามารถใช้เส้นทางคมนาคมทางเรือ ขาดแคลนสินค้าอุปโภค-บริโภค เนื่องจากทะเลมีคลื่นลมแรง เรือโดยสารไม่สามารถให้บริการได้(2) การดำเนินการรังวัดตรวจสอบพื้นที่สาธารณะประโยชน์ โดยหน่วยงานที่เกี่ยวข้องไม่สามารถดำเนินการได้เนื่องจากขาดความชัดเจนของเอกสารหลักฐาน(3) แนวริมฝั่งแม่น้ำและแนวชายฝั่งทะเลถูกกัดเซาะ ทำให้สภาพภูมิทัศน์ของตลิ่งและชายหาดขาดความสวยงามในการท่องเที่ยว รวมทั้งอาจเกิดความเสียหายแก่อาคารบ้านเรือนหรือสิ่งปลูกสร้างของผู้ประกอบการและประชาชนทั่วไป เนื่องจากพื้นที่สาธารณะ พื้นที่ป่าไม้และป่าชายเลนถูกบุกรุกทำลาย รวมทั้ง จากความแปรปรวนของสภาพอากาศ(๔) ประชาชนอาจได้รับความเสียหายทั้งชีวิตและทรัพย์สินเมื่อเกิดภัยสึนามิ เนื่องจากมีการก่อสร้างอาคารที่อยู่อาศัย บริเวณชายฝั่งทะเลเป็นจำนวนมาก และยังไม่มีระบบเตือนภัยสึนามิในพื้นที่เขตรับผิดชอบ(๕) ประชาชนอาจได้รับความเสียหายทั้งชีวิตและทรัพย์สิน อีกทั้งไม่ได้รับความสะดวกในการคมนาคมขนส่ง หากเกิดเหตุแผ่นดินถล่ม เมื่อฝนตกหนัก เนื่องจากมีการก่อสร้างอาคารที่อยู่อาศัย และมีเส้นทางคมนาคม บริเวณภูเขาสูงซึ่งพื้นที่ป่าไม้ถูกบุกรุกทำลาย(6) ความหนาแน่นของชุมชนในเขตเมือง/แหล่งท่องเที่ยว มีความหนาแน่นมาก อาจส่งผลกระทบต่อความปลอดภัยในชิวิตและทรัพย์สินของประชาชนและนักท่องเที่ยว รวมทั้งมลพิษต่างๆ เนื่องจากยังไม่มีการดำเนินการจัดวางระบบผังเมือง |
| **- ด้านเศรษฐกิจ**(1) รัฐบาลให้ความสำคัญกับนโยบายการพัฒนาทางด้านการกระตุ้นเศรษฐกิจ และพัฒนารายได้ให้แก่ประชาชนอย่างต่อเนื่อง(2) ประชาชนและเกษตรกรมีการนำวัตถุดิบทางการเกษตรในพื้นที่มาพัฒนาเพื่อสร้างอาชีพได้หลากหลาย(3) มีทรัพยากรแหล่งน้ำธรรมชาติ ซึ่งสามารถใช้ประโยชน์ในการเกษตรอย่างทั่วถึง(4) เกษตรกรมีพืชเศรษฐกิจเป็นเอกลักษณ์เฉพาะถิ่น (มะพร้าว) และพืชชนิดอื่นๆ ซึ่งก่อให้เกิดรายได้อย่างยั่งยืน(5) นโยบายของรัฐบาล/จังหวัด/อำเภอ ที่สนับสนุนส่งเสริมด้านการเกษตร (6) สภาพพื้นที่เป็นเกาะกลางทะเล พื้นที่ส่วนใหญ่เป็นภูเขาสูง และมีที่ราบลุ่มชายฝั่งทะเลทำให้มีความหลากหลายในการประกอบอาชีพ (เกษตรกรรม ท่องเที่ยว)(7) ประชาชนมีฐานะทางเศรษฐกิจมั่นคง โดยมีรายได้เฉลี่ยอยู่ในระดับปานกลางถึงระดับสูงจากการประกอบธุรกิจท่องเที่ยวหรือธุรกิจที่เกี่ยวเนื่องกับการท่องเที่ยว รวมทั้ง ผู้ประกอบการภาคธุรกิจเอกชนมีความพร้อมและมีศักยภาพในการพัฒนาด้านการลงทุน ตลอดจนการเข้ามาลงทุนธุรกิจด้านการท่องเที่ยวของนักลงทุนชาวต่างชาติ(8) มีสถานประกอบการในการรองรับและจำหน่ายสินค้า ร้านอาหาร โรงแรม/ที่พัก และสถานบริการประเภทต่างๆ ทั้งขนาดเล็ก ขนาดกลาง ขนาดใหญ่ ทั้งในและนอกพื้นที่ ซึ่งมีมาตรฐานและเพียงพอต่อความต้องการของประชาชนและนักท่องเที่ยว (9) ประชากรแฝง แรงงานต่างด้าว และนักท่องเที่ยวเข้ามาอยู่อาศัย ประกอบอาชีพ และเดินทางมาท่องเที่ยวเป็นจำนวนมาก ทำให้เกิดการหมุนเวียนทางเศรษฐกิจ | **- ด้านเศรษฐกิจ**(1) สภาพเศรษฐกิจของท้องถิ่นขึ้นอยู่กับธุรกิจการท่องเที่ยว หรือธุรกิจที่เกี่ยวเนื่องกับการท่องเที่ยวเป็นหลัก รวมทั้ง สถานการณ์ของโลกและประเทศ ทำให้การขยายตัวของสภาพเศรษฐกิจ ยังขาดความแน่นอน ซึ่งอาจส่งผลกระทบต่อรายได้และคุณภาพชีวิตของประชาชน อีกทั้งสินค้าหรือผลิตภัณฑ์ที่เป็นภูมิปัญญาท้องถิ่นไม่ได้รับการอนุรักษ์หรือส่งเสริมให้มีการเผยแพร่ประชาสัมพันธ์ให้ประชาชนทั่วไปได้รับทราบ(2) อัตราค่าครองชีพสูง เนื่องจากสภาพพื้นที่เป็นพื้นที่เกาะกลางทะเล ต้องพึ่งพาสินค้าทั้งอุปโภคและบริโภคจากพื้นที่อื่น มีต้นทุนสำหรับการขนส่งที่สูง และสภาพสังคมเป็นเมืองท่องเที่ยวที่ได้รับความสนใจจากนักท่องเที่ยวจากต่างประเทศ ทำให้การดำเนินชีวิตของผู้มีรายได้น้อยค่อนข้างลำบาก |